Turun Palloseura (jääkiekko)

**Turun Palloseura** (*HC TPS*) on turkulainen jääkiekon SM-liigassa pelaava jääkiekkojoukkue. HC TPS:n edustusjoukkueen päävalmentajana toimii Toni Söderholm. Palloseura pelaa kotiottelunsa Gatorade Centerissä, johon mahtuu 10 500 katsojaa  

TPS on Suomen pääsarjatason menestyneimpiä joukkueita: se on voittanut Suomen mestaruuden yksitoista kertaa. Kymmenellä SM-liigan mestaruudellaan TPS sijoittuu kyseisen liigan menestyslistalla toiseksi. TPS voitti kaudella 1975–1976 SM-liigan ensimmäisen mestaruuden.

## Historia

Turun Palloseura aloitti jääkiekkotoimintansa vuonna 1937 ja nousi vuonna 1939 karsintojen kautta SM-sarjaan. Vuonna 1943 TPS saavutti hopeaa mutta vuoden 1944 keskeytyneen sotasarjan jälkeen menestystä ei tullut. Vielä 1950-luvun alussa TPS pelasi maakuntasarjassa, kunnes joukkue nousi vuonna 1952 takaisin mestaruussarjaan ja saavutti heti seuraavalla kaudella pronssia. Vuoden 1955 hopean jälkeen TPS otti ensimmäisen jääkiekkomestaruutensa vuonna 1956 voittamalla kaksiosaisessa loppuottelussa Hämeenlinnan Tarmon maalein 7–2 kotona ja 9–3 vieraissa. Vuoden 1957 MM-kilpailuissa Suomen maajoukkuetta edusti viisi TPS-pelaajaa: Voitto Soini, Matti Sundelin, Mauno Nurmi, Risto Aaltonen ja Aki Salonen.

Vielä vuonna 1957 Turun Palloseura sai SM-sarjassa hopeaa, mutta sen jälkeen kaudet olivat ailahtelevia. Keväällä 1962 joukkue putosi alemmalle sarjatasolle, nousi seuraavana kautena takaisin ja saavutti vuonna 1967 SM-hopeaa mutta putosi jälleen mestaruussarjasta keväällä 1968. Paluu SM-sarjaan onnistui jälleen yhdessä vuodessa, mutta tulevat kaudet TPS sijoittui paikallisvastustajaansa TuTo:a heikommin. Myös oman jäähallin puuttuminen verotti menestystä, koska joukkue harjoitteli muiden kaupunkien halleissa. Vasta vuonna 1973 Kupittaan tekojäärata katettiin.

Vuonna 1975 paikallisvastustaja TuTo putosi SM-sarjasta – joka saman tien muuttui SM-liigaksi – ja sen nimekkäimmät pelaajat siirtyivät Palloseuraan, joka saattoi rakentaa menestysjoukkueen uudistettuun pääsarjaan. TPS voitti vahvistuneella joukkueellaan SM-liigan ensimmäisen mestaruuden kaudella 1975–1976 ja oli hopealla seuraavana vuonna. Vuosien 1982 ja 1985 hopea- sekä useiden pronssimitalien jälkeen seura voitti kultaa kaudella 1988–1989, mistä alkoivat suurimman menestyksen vuodet.

TPS on voittanut 11 Suomen-mestaruudestaan kuusi Hannu Jortikan valmennuksessa. Jortikan mestaruudet ovat tulleet kahdesti kolmena vuonna peräkkäin 1989–1991 ja 1999–2001. Vuosina 1989–2001 Palloseura oli 11 kertaa SM-finaaleissa ja voitti niistä kahdeksan. Yhdentoista SM-mitalin lisäksi se voitti tuona aikana Euroopan Cupissa kultaa ja kolme pronssia, EHL-mestaruuden ja -pronssin sekä Super Cupin voiton. Useita turkulaisseuran pelaajia siirtyi NHL:ään rikastuttaen kasvattajaseuraansa siirtosummina.

Turkuhalli menetti Suomen ykkösjäähallin aseman, kun Helsinkiin valmistui Hartwall Areena 1990-luvun puolivälissä. Urheilutoimittaja Kalle Virtapohjan mukaan tämä merkitsi ”Turun dynastian” rappeutumisen alkua vaikka Hannu Jortikka vielä pystyikin johtamaan TPS:ää urheilulliseen menestykseen. Jalkapallon Bosman-päätöksen soveltaminen jääkiekkoon merkitsi sitä, että pelaajien myyminen ei enää muodostunut entisenlaiseksi tulonlähteeksi. Organisaation valuminen jatkui 2000-luvulla osakeanneista ja kiinteistöjen myynnistä huolimatta.

Vuoden 2001 mestaruuden jälkeen TPS:n menestys 2000-luvun ensimmäisellä vuosikymmenellä jäi kauden 2003–2004 hopeaan. Pudotuspelien karsintoihin päättynyt kausi 2006–2007 oli seuralle surkea, koska menestystä ei kovista pelaajapanostuksista huolimatta saavutettu ja tilikauden tappiot olivat ennätykselliset lähes 1,4 miljoonaa euroa.
Näitä tappioita korjattiin ensimmäisen kerran seuran historiassa julkisella osakeannilla, jolla onnistuttiinkin paikkaamaan seuran taloutta.

Kausi 2007–2008 oli TPS:lle poikkeuksellinen moniin vuosiin. Edellisen kauden taloudellisista tappioista johtuen jouduttiin rakentamaan aivan erilainen joukkue, jossa panostettiin nuoriin tulevaisuuden lupauksiin hankkimatta kallispalkkaisia tähtipelaajia.

Keväällä 2010 TPS voitti Suomen mestaruuden tavalla, jota esimerkiksi Iltalehden Pekka Jalonen piti ”liigahistorian kovimpana temppuna”. Joukkue lähti kauteen liigan toiseksi pienimmällä pelaajabudjetilla mutta sijoittui silti runkosarjassa kuudenneksi. Pudotuspeleissä joukkue paransi vielä suoritustaan ja hävisi 15 pudotuspelistä vain kolme: kaksi JYPille välierissä ja yhden HPK:lle finaaleissa.

Kausi 2010–2011 oli edellisen vastakohta. Hallitseva mestari oli koko kauden sarjataulukon loppupäässä ja vaarassa joutua liigakarsintaan. Vasta runkosarjan viimeisellä kierroksella ratkesi, että karsintaan joutui TPS:stä pisteen päähän jäänyt Lahden Pelicans. Kaudella 2011–2012 TPS sijoittui runkosarjassa kymmenenneksi ja hävisi pudotuspelien villi kortti -kierroksella Oulun Kärpille otteluvoitoin 0–2.

Kaudella 2012–2013 TPS sijoittui runkosarjassa 13:nneksi, seitsemän pistettä Tampereen Ilveksen edellä.

Kaudella 2013–2014 TPS sijoittui runkosarjassa 13:nneksi, kahdeksan pistettä Kuopion KalPasta edellä.

Kaudella 2014–2015 TPS lähti kauteen kovin odotuksin, mutta tulosta ei syntynyt niin joukkue erotti marraskuussa Suikkasen, jonka tilalle tuli Miika Elomo. Tulosta ei syntynyt Elomonkaan alaisuudessa, jonka joukkue erotti helmikuussa ja tilalle tuli Jarno Pikkarainen.

Kaudella 2015–2016 Turun Palloseuran päävalmentajana aloitti Ari-Pekka Selin. Kaudella 2015–2016 TPS sijoittui runkosarjassa sijalle 7. TPS voitti pudotuspelien ensimmäisellä kierroksella Sportin otteluvoitoin 2–0. Puolivälierissä vastaan asettui Kärpät, jolle TPS hävisi otteluvoitoin 4–2.

Kaudella 2016–2017 TPS sijoittui runkosarjassa toiseksi. Puolivälierissä TPS sai vastaansa HIFK:n, jolle TPS hävisi otteluvoitoin 4–2.

Kaudella 2017–2018 TPS sijoittui runkosarjassa jälleen toiseksi. Puolivälierissä TPS kohtasi SaiPan, jonka TPS voitti otteluvoitoin 4–2. Välierissä vastaan asettui Tappara, jolle TPS hävisi otteluvoitoin 4–0. Pronssiottelussa vastaan asettui HIFK, jolle se hävisi 3–2.

Kaudella 2018–2019 TPS sijoittui runkosarjassa neljänneksi edellään Kärpät, Tappara ja Pelicans. Palloseura kohtasi puolivälierissä Hämeenlinnan Pallokerhon, joka oli parempi otteluvoitoin 4–1.

Kaudella 2019–2020 Turun Palloseura sijoittui runkosarjassa sijalle 11. TPS:n kauden aloittanut päävalmentaja Kalle Kaskinen sai potkut heikon menestyksen vuoksi 1. marraskuuta 2019. Tilalle palkattiin loppukaudeksi Marko Virtanen. Kaskisen alaisuudessa TPS sai kasaan 17 ottelussa vain 14 pistettä, eikä joukkue pystynyt parantamaan otteita riittävästi Virtasen valmennuksessa. Kausi oli ensimmäinen sitten kauden 2014-15, kun TPS jäi kokonaan pudotuspelien ulkopuolelle. 

Kaudelle 2020–2021 TPS muutti joukkueensa rakennetta. Päävalmentajaksi astui Raimo Helminen. Joukkueen alkukausi on sisältänyt paljon ailahtelua pelissä, mutta suurelta osin TPS on ylittänyt sille annetut odotukset. Joukkue ehti pelata 59 peliä, siinä missä kaikki joukkueet eivät pelanneet yhtä suurta pelimäärää. P/O-arvon 1,80 saavuttanut TPS sijoittui 106 pisteellään, Liigan runkosarjassa 3. sijalle: ohitse muun muuassa Kärppien, Ilveksen, KalPan ja Tapparan. TPS voitti puolivälierissä Pelicansin voitoin 3-2 ja varmisti finaalipaikan kukistamalla HIFK:n semifinaaleissa voitoin 3-1. TPS oli viimeksi finaaleissa vuonna 2010 voitettuaan Suomen mestaruuden kukistamalla HPK:n. Radikaalisti muuttunut ja uudistunut joukkue sai lempinimen *"Muukalaislegioona"* - etenkin yhdysvaltalainen Josh Kestner loisti sekä runkosarjan että pudotuspelien pistetilastoissa. Myös nuori Lauri Pajuniemi teki vakuuttavaa tulosta, mikä pääsi huipentumaan TPS:n päästessä kohti finaalipelejä.

Turun Palloseura on saavuttanut mainetta etenkin hyvien maalivahtien kasvattajana, ja varsinkin Vladimir Jurzinovin alaisuudessa nuorista pelaajista jalostui suuri määrä huippupelaajia, kuten Saku Koivu, Mikko Koivu, Aki Berg, Fredrik Norrena, Antti Aalto, Jani Hurme, Tomi Kallio, Sami Salo, Kimmo Rintanen, Jere Lehtinen, Marko Kiprusoff, Miikka Kiprusoff, Kimmo Timonen, Petteri Nummelin, Antero Niittymäki, jotka ovat pelanneet menestyksekkäästi eri maiden sarjoissa ja Suomen maajoukkueessa. Muita tunnettuja TPS-pelaajia ovat muun muassa Ville Vahalahti, Teemu Lassila, Henrik Tallinder, Lauri Korpikoski, Rasmus Ristolainen, Joni Ortio, Atte Engren, Joonas Järvinen, Mikko Rantanen, Ilari Filppula , Lee Sweatt, Eric Perrin, Karri Rämö, Mikko Lehtonen, Tarmo Reunanen, Artturi Lehkonen, Aleksandr Georgijev, Kaapo Kakko, Lauri Pajuniemi, Juuso Pärssinen, Eemil Viro, Markus Nurmi ja Mikael Pyyhtiä.

## Tunnukset
### Peliasu
TPS pelaa kotipelinsä musta-valkoisella paidalla, mustilla housuilla, mustilla sukilla sekä mustalla kypärällä. Vierasottelut joukkue pelaa valko-mustalla paidalla ja valkoisilla sukilla.

### Logot

Tiedosto:TPS.svg|TPS:n logo 1922–1981, 1989–1990 ja 2007–. ”Pallologosta” on ollut käytössä erilaisia variaatioita.
Tiedosto:TPS kaukalologo.jpg|TPS:n ”kaukalologo” 1981–1989.
Tiedosto:Turun Palloseuran logo.svg|TPS:n logo 1990–2007. ”Pallologon” ympärille lisättiin kultalehvät sen jälkeen, kun joukkue oli voittanut toisen peräkkäisen Suomen-mestaruuden. 


## Henkilöstö

### HC TPS Turku Oy

**Hallitus:**
* Kai Koskinen, hallituksen puheenjohtaja 
* Veli-Pekka Marin, hallituksen varapuheenjohtaja
* Ilkka Paananen
* Mikko Kodisoja
* Erkka Westerlund
* Saku Koivu
* Päivi Rytsä
**Toimitusjohtaja:**
* Aki Holma

### Johtoryhmä
*Päävalmentaja  Toni Söderholm
*Valmentaja  Mikko Koivu
*Valmentaja  Matti Tiilikainen
*Valmentaja Sami Salo
*Maalivahtivalmentaja  Johannes Selin
*Videovalmentaja  Arttu Lehtiö 
*Vastuufysioterapeutti  Mikko Larinmaa 
*Kehitysvalmentaja  Timo Turunen 
*Ravitsemusvalmentaja Laura Mierlahti
*Psyykkinen valmentaja  Päivi Granholm
*Joukkueenjohtaja  Anjuta Laakso
*Toimitusjohtaja  Aki Holma
*Urheilutoimenjohtaja  Mika Suoraniemi
*Puheenjohtaja Kai Koskinen
*Pelaajakoordinaattori / Scout Tomi Kallio

### Huolto
*Matti Aarnio  (Huoltaja)
*Aki Berg  (Huoltaja)
*Tero Hyökki  (Huoltaja)
*Ville Vahalahti  (Huoltopäällikkö)
*Ville Vahtera  (Hieroja)
*Mikko Larinmaa  (Fysio)
*Anton Vidgren  (Hieroja)
*Panu Uusalo  (Lääkäri)
*Petri Paakki  (Lääkäri)

### Päävalmentajat SM-liigassa
* Raimo Määttänen 1975–1980
* Juhani Wahlsten 1980–1983
* Matti Keinonen 1983–1985
* Juhani Tamminen 1985–1988
* Hannu Jortikka 1988–1992
* Vladimir Jursinov 1992–1998
* Hannu Jortikka 1998–2001
* Kari Jalonen 2001–2003
* Jukka Koivu 2003–2005
* Hannu Jortikka 2005–2007
* Hannu Virta 2007–2008 
* Kai Suikkanen 2008–2010
* Heikki Leime 2010
* Riku-Petteri Lehtonen 2010–2011
* Jukka Koivu 2011
* Pekka Virta 2011–2012
* Juha Pajuoja 2012–2013
* Kai Suikkanen 2013–2014
* Miika Elomo 2014–2015
* Jarno Pikkarainen 2015
* Ari-Pekka Selin 2015–2017
* Kalle Kaskinen 2017–2019
* Marko Virtanen 2019–2020
* Raimo Helminen 2020–2021
* Jussi Ahokas 2021–2023
* Tommi Miettinen 2023–2025
* Toni Söderholm 2025-

### Toimitusjohtajat
* –1982 Johan Hollsten 
* 1983–1987 Jyrki Santala 
*  
* 6/1989–7/1999 Jyrki Santala 
* 8/1999–2/2006 Jouko Narvanmaa 
* 3/2006–2/2009 Seppo Sutela 
* 3/2009–9/2012 Kari Hietarinta 
* 11/2012–2014 Niklas Österlund 
* 2015–5/2018 Mika Eskola
* 2018–2021 Santtu Jokinen
* 7/2022– Aki Holma

### Jäädytetyt pelinumerot

* 3 Timo Nummelin (käyttöoikeus pojalla Petteri Nummelinilla ja pojanpojalla Rene Nummelinilla)
* 8 Juhani Wahlsten
* 11 Saku Koivu (ei virallisesti ole jäädytetty, mutta numeroa ei käytetä, käyttöoikeus veli Mikko Koivulla.)
* 12 Jukka Vilander
* 15 Reijo Leppänen
* 16 Rauli Tammelin 
* 23 Hannu Virta

### Kapteenit SM-liigassa

* 1975–1977 Seppo Lindström 
* 1977–1979, 1980–1982 Juhani Tamminen
* 1979–1980 Hannu Niittoaho
* 1982–1983 Seppo Repo
* 1983–1984 Antero Lehtonen
* 1984–1986 Rauli Tammelin
* 1986–1994, 1996–1997 Hannu Virta
* 1994–1995 Ari Vuori  
* 1995–1996, 1999–2000  Kari Harila
* 1997–1998 Riku-Petteri Lehtonen 
* 1998–1999, 2003–2004 Mikko Eloranta 
* 2000–2001 Kalle Sahlstedt 
* 2001–2003, 2004–2007 Mika Alatalo 
* 2007 Kent McDonell 
* 2007–2010 Aki Berg
* 2007–2008 Jesse Saarinen  
* 2010–2013 Ville Vahalahti  
* 2010–2011, 2014  Marko Virtala
* 2011 Janne Hauhtonen
* 2012 Brian Willsie
* 2013–2014 Tapio Laakso
* 2013 Tero Koskiranta
* 2014–2015 Petteri Nummelin
* 2015  Niclas Lucenius
* 2015 Ilkka Pikkarainen
* 2015–2018 Tomi Kallio
* 2018 Eric Perrin
* 2018 Ilari Filppula
* 2018–2020 Lauri Korpikoski
*2020–2024 Juhani Jasu
*2024–2025 Casimir Jürgens
*2025– Tarmo Reunanen

## Saavutuksia

### SM-sarja ja SM-liiga
* SM-kultaa 11 kertaa: 1956, 1976, 1989, 1990, 1991, 1993, 1995, 1999, 2000, 2001, 2010
* SM-hopeaa 13 kertaa: 1943, 1955, 1957, 1967, 1977, 1982, 1985, 1994, 1996, 1997, 2004, 2021, 2022
* SM-pronssia 4 kertaa: 1953, 1978, 1979, 1981

### Suomen Cup
* Suomen Cup -mestari 2 kertaa: 1955, 1956

### Euroopan Cup
* Euroopan Cup -mestari vuonna 1994
* Euroopan Cup -pronssia 3 kertaa: 1990, 1991, 1995

### EHL
* EHL-mestari vuonna 1997
* EHL-pronssia vuonna 2000

### Super Cup
* Super Cupin mestari vuonna 1997

### Paras seura
* Aaro Kivilinnan muistopalkinto 6 kertaa: 1977, 1991, 1995, 1997 (voitto jaettu Jokerien kanssa), 2002, 2004

### Runkosarjan voittaja
* Harry Lindbladin muistopalkinto 13 kertaa: 1976, 1980, 1982, 1985, 1989, 1990, 1991, 1993, 1994, 1998, 1999, 2000, 2004

### Vuoden joukkue
(mukana kaikki lajit)
*1990

## Palkitut pelaajat ja valmentajat

### Paras valmentaja
Kalevi Numminen -palkinto:

* 1989 Hannu Jortikka
* 1990 Hannu Jortikka
* 1991 Hannu Jortikka
* 1993 Vladimir Jursinov
* 1994 Vladimir Jursinov
* 1995 Vladimir Jursinov
* 1999 Hannu Jortikka
* 2000 Hannu Jortikka
* 2001 Hannu Jortikka
* 2010 Kai Suikkanen

### SM-liigan kuukauden pelaaja
Jääkiekon SM-liigan kuukauden pelaaja -palkinto on myönnetty seuraaville Tepsiläisille:

* 1993 marraskuu  Petteri Nummelin
* 1994 marraskuu  Saku Koivu
* 1995 joulukuu   Kimmo Timonen
* 1996 syyskuu    Jani Hurme
* 1996 joulukuu   Kimmo Rintanen
* 1997 marraskuu  Kimmo Lecklin
* 1998 tammikuu   Jan Lundell
* 1999 syyskuu    Kai Nurminen
* 2000 helmikuu   Kai Nurminen
* 2000 maaliskuu  Mika Lehtinen
* 2000 lokakuu    Kimmo Rintanen
* 2001 maaliskuu  Jouni Loponen
* 2006 marraskuu  Jani Hurme
* 2007 tammikuu   Kent McDonell
* 2014 marraskuu  Teemu Lassila
* 2021 maaliskuu  Andrei Karejev

### Kultainen kypärä
Kultainen kypärä -palkinnon saajat:

* 1989 Jukka Vilander
* 1992 Mikko Mäkelä
* 1994 Esa Keskinen
* 1995 Saku Koivu
* 1997 Kimmo Rintanen
* 2000 Kai Nurminen
* 2001 Kimmo Rintanen

### Paras maalivahti
Urpo Ylönen -palkinto myönnetään parhaalle maalivahdille:

* 1979	Jorma Valtonen
* 1980	Jorma Valtonen
* 1989	Timo Lehkonen
* 1991	Markus Ketterer
* 1997	Jani Hurme
* 1999	Miikka Kiprusoff
* 2010  Atte Engren

### Paras puolustaja
Parhaalle puolustajalle myönnetään Pekka Rautakallio -palkinto:

* 1987 Hannu Virta
* 1990 Hannu Virta
* 1991 Hannu Virta
* 1994 Petteri Nummelin
* 1995 Petteri Nummelin
* 2001 Jouni Loponen
* 2010 Lee Sweatt

### Parhaat maalintekijät
Paras maalintekijä palkitaan Aarne Honkavaaran nimikkopalkinnolla:

* 1982	Reijo Leppänen
* 1988	Arto Javanainen
* 1989	Jukka Vilander
* 1994	Marko Jantunen
* 2000	Kai Nurminen

### Pistepörssin voittajat
Veli-Pekka Ketola -palkinto:

* 1981	Reijo Leppänen
* 1982	Reijo Leppänen
* 1988	Esa Keskinen
* 1992	Mikko Mäkelä
* 1993	Esa Keskinen
* 1994	Esa Keskinen
* 1995	Saku Koivu
* 2000	Kai Nurminen

### Vuoden tulokkaat
Jarmo Wasaman muistopalkinto:

* 1982	Hannu Virta
* 1996	Jani Hurme
* 2000  Antero Niittymäki
* 2007  Tuomas Suominen
* 2018  Petrus Palmu
* 2019  Kaapo Kakko
* 2024  Viljami Marjala

### Runkosarjan tehopelaajat
Matti Keinonen -palkinto:
		
* 1980	Reijo Leppänen
* 1982	Timo Nummelin
* 1989	Jukka Vilander
* 1990  Jukka Virtanen
* 1994	Aleksandr Smirnov
* 1997	Kimmo Timonen
* 2000	Kai Nurminen
* 2001	Jouni Loponen
* 2017	Jasper Lindsten

### Runkosarjan parhaat pelaajat
Lasse Oksanen -palkinto:

* 1994	Esa Keskinen
* 1995	Saku Koivu
* 1997	Jani Hurme
* 2000	Kai Nurminen
* 2001	Tony Virta

### Herrasmiespelaajat
Raimo Kilpiö -palkinto:

* 1957	Aki Salonen
* 1977	Jarmo Koivunen
* 1981	Timo Nummelin
* 1984	Esa Keskinen
* 1985	Reijo Leppänen
* 1987	Jukka Vilander
* 1988	Jukka Vilander
* 1989	Jukka Vilander
* 1993	Esa Keskinen
* 1995	Jere Lehtinen
* 1997	Kimmo Rintanen
* 1998	Kimmo Rintanen
* 1999	Marko Kiprusoff
* 2000	Kimmo Rintanen
* 2001	Kimmo Rintanen
* 2012  Ville Vahalahti

### Pudotuspelien parhaat pelaajat
Jari Kurri -palkinto:
* 1995	Saku Koivu
* 1999	Miikka Kiprusoff
* 2000	Tomi Kallio
* 2010  Ilari Filppula

## Turun Palloseuran menestys kausittain

## Muuta
TPS:n maalilaulu on Erkki Liikasen esittämä ja säveltämä *[[Maali se on hunajata]]* -kappale. Sanat lauluun on tehnyt Veepee Lehto. Alkuperäinen rakkauslaulu Hunajata ilmestyi vuonna 1982 ja Liikanen esitti sen duettona Tuire Pentikäisen kanssa. Alkuperäiset laulun sanat ovat Erkki Liikasen käsialaa.

## Naisjoukkue

TPS:n naisjoukkue nousi kaudeksi 2018–2019 pelaamaan Naisten Liigaan yhdessä Vaasan Sportin kanssa, sillä pelaavien joukkueiden kokonaismäärä kasvatettiin 10:een.

## Kannattajat

TPS:n seisomakannattajakatsomo sijaitsee Gatorade Centerin katsomoissa B4 ja C1. Istumakannattajakatsomo sijaitsee katsomossa B3. Kannattajat tunnetaan nimellä **TPS-kannattajat**. TPS-kannattajat on kaikille avoin yhteisö, jonka jäsenet kannattavat Turun Palloseuraa yli lajirajojen. TPS-kannattajilla ei ole virallista yhteyttä HC TPS:ään, mutta tekee kuitenkin yhteistyötä seuran kanssa.

TPS-kannattajat pyrkii luomaan TPS:lle lajirajat ylittävää seurakulttuuria. TPS-kannattajat järjestää matkoja TPS:n vierasotteluihin. Lisäksi kannattajatoimintaan kuuluu erilaisten tifojen tekeminen.

## Katso myös
* Turun Palloseura
* Turun Palloseuran jalkapallojoukkue
* Turun Palloseuran salibandyjoukkue

## Lähteet
*  Elite Prospects: TPS Viitattu 23.7.2015

### Viitteet

## Kirjallisuutta
* *Jääkiekkoilta Turussa: tutkielmia kiekkoyleisöstä* [toim. Anu-Hanna Anttila ja Hannu Ruonavaara] (Turun yliopiston sosiologian laitos, Kirja-Aurora, 2001)  (nid.)
* *Turun Palloseura 1922–1972* [toim. Heikki Mäki ja Eero Toivola] (Turun Palloseura, 1972)  (sid.)

## Aiheesta muualla
* TPS.fi
* Jatkoaika.com
* TPS-kannattajien blogi ja keskustelualue (TPS-kannattajat.net)
* TPS-klubi: Tepsiläiset ry.
* TPS:n kannattajat/Sissiryhmä
* TPS:n tilastoja (UrheiluSuomi.com)